Colorado Avalanche

Colorado Avalanche je profesionálny hokejový tím so sídlom v Denveri, v americkom štáte Colorado. Sú členmi Centrálnej divízie Západnej konferencie NHL. Ich domáca aréna je Ball Arena po starom Pepsi Center. Súčasný tréner je Jared Bednar a ich generálny manažér Joe Sakic.

Tím bol založený v roku 1972 ako Quebec Nordiques v rámci konkurenčnej Svetovej hokejovej asociácie (WHA). Nordiques sa stali členmi NHL v roku 1979, keď sa NHL s WHA zjednotili. Po sezóne 1994/95 boli Nordiques predaní ako COMSAT Entertainment Group of Denver a presídlili tam, kde boli premenovaní na Avalanche. Vo svojom prvom roku v Denveri Avs vyhrali Pacifickú divíziu a následne vo finále zamietli s tímom Florida Panthers a stali sa prvým tímom NHL s víťazstvom v Stanley Cupe v sezóne po premiestnení. V roku 2001 hrali Avs finále Stanley Cupu, kde porazili New Jersey Devils 4:3 a vyhrali svoj druhý a posledný Stanley Cup.

Avalanche vyhrali deväť titulov divízie a kvalifikovali sa do play-off v každej z prvých desiatich sezón v Denveri. Táto séria skončila v roku 2007.

Sezóna 2006-07 
V tejto sezóne sa klubu prvýkrát v jeho histórii nepodarilo postúpiť do play-off. Tesne pred koncom základnej časti mali výbornú šnúru zápasov 15 víťazstiev - 2 prehry - 2 remízy, slovenský brankár Peter Budaj bol hviezdou mesiaca NHL. Aj napriek tomu a zisku spolu 95 bodov tímu ušlo posledné miesto v play-off, o jediný bod ho predbehol tím Calgary Flames. Avalanche prehrali dôležitý predposledný zápas sezóny s Nashvillom a tým pochovali svoje nádeje na postup. Kapitán Avalanche Joe Sakic dosiahol za túto sezónu 100 bodov a vo veku 37 rokov sa stal historicky druhým najstarším hráčom, ktorému sa to podarilo.

Sezóna 2008-09 
Jednoznačne najhoršia sezóna v histórii klubu, ktorý zaostal ďaleko za očakávaniami a skončil v Západnej Konferencii ako posledný. Klub sužovalo množstvo zranení na čele s kapitánom Joe Sakicom, ktorý stihol odohrať len pár súťažných zápasov, ktoré boli zároveň jeho poslednými. Taktiež napríklad aj Paul Stastny vynechal viac ako polovicu základnej časti. 
Keď Joe Sakic oznámil ukončenie kariéry, dramaticky to zmenilo celú organizáciu. Joe tým symbolicky potvrdil prestavbu tímu, ktorá ale začala už o pár rokov skôr...
Prezident klubu Pierre Lacriox sa po skončení sezóny dal do generálneho "upratovania" a vyhodil prakticky celé vedenie - GM počnúc a úradníkmi končiac...
Do funkcie GM uviedol Grega Shermana, ktorý robil pre Avalanche už 13 rokov a ten si najal trénera Joe Sacca.
Prvá Shermanova výmena sa týkala Ryana Smytha, ktorý bol poslaný do Los Angeles Kings za Quinceyho a Preissinga.

Súčasný káder (sezóna 2021/2022) 
K 9.9 2021.

Rekordy klubu 
Poznámky: Do tohto listu nie sú zahrnuté štatistiky klubu Quebec Nordiques (WHA a NHL). K 9.septembru 2021.

Základná časť:
 Najviac gólov za sezónu: Joe Sakic, 54 (2000-01)
 Najviac asistencií za sezónu: Peter Forsberg, 86 (1995-96)
 Najviac bodov za sezónu: Joe Sakic, 120 (1995-96)
 Najviac trestných minút za sezónu: Chris Simon, 250 (1995-96)
 Najviac bodov za sezónu nováčika: Paul Stastny, 78 (2006-07)
 Stastny drží rekord celej NHL za najviac bodov v zápasoch po sebe, 20
 Najviac +/- bodov za sezónu: Milan Hejduk a Peter Forsberg, +52 (2002-03)
 Najviac víťazstiev za sezónu: Semion Varlamov, 41 (2013-14)
 Najviac čistých kont za sezónu: Patrick Roy, 9 (2001-02)

Play-off:
 Najviac gólov v play-off za sezónu: Joe Sakic, 18 (1996)
 Najviac asistencií v play-off za sezónu: Cale Makar, 21 (2022)
 Najviac bodov v play-off za sezónu: Joe Sakic, 34 (1996)
 Najviac trestných minút v play-off za sezónu: Adam Foote, 62 (1997)

Tím:
 Najviac po sebe idúcich divíznych titulov: 9
 Najviac bodov v sezóne: 118 (2000-01)
 Najviac víťazstiev v sezóne: 52 (2000-01 a 2013-14)
 Najviac gólov: 326 (1995-96)
 Najväčší gólový rozdiel pri výhre: 10 (12.12.1995 vs San Jose Sharks (12:2))

História bránkoviska

Tréneri klubu v histórii 
 Marc Crawford 1995-1998
 Bob Hartley 1998-2002
 Tony Granato 2002-2004
 Joel Quenneville 2005-2008
 Tony Granato 2008-2009
 Joe Sacco 2009-2013
 Patrick Roy 2013-2016
 Jared Bednar 2016-súčasnosť

Vyradené čísla 
  Ray Bourque - 77
  Adam Foote - 52
  Peter Forsberg - 21
  Joe Sakic - 19
  Patrick Roy - 33
  Milan Hejduk - 23

Referencie

Iné projekty

Externé odkazy 
 Oficiálna stránka Colorado Avalanche 
 Oficiálna stránka európskeho fanklubu

 
Hokejové kluby NHL
Šport v Denveri